Otari Dzidziguri. Otari Dzidziguri (, ; 1923-yil 6-avgustda tugʻilgan – vafot etgan sanasi nomaʼlum) – sobiq sovet armiyasi ofitseri, politsiyachi va futbol murabbiyi. Bopgrafiyasi. Dzidziguri 1923-yil 6-avgustda Gruziya SSR, ZSFSR, Sovet Ittifoqining Tbilisi shahrida tugʻilgan. Fashistlar Germaniyasi Sovet Ittifoqiga bostirib kirgach, Dzidziguri 1942-yil 2-sentyabrda Orjonikidze nomidagi Tbilisi harbiy komissarligi tomonidan harbiy xizmatga chaqiriladi. U 15-sentyabrda katta leytenant unvoni bilan xizmatni boshlagan. 1943-yil iyundan dekabrgacha 60-gvardiya miltiq diviziyasidagi 187-artilleriya polkining razvedka boʻlimi boshligʻi lavozimida ishlagan. 1943-yil dekabridan 1944-yil fevraligacha kapitan unvoni bilan 222-oʻqchilar diviziyasining 666-artilleriya polkining artilleriya batareyasi komandiri boʻlgan. Xizmati 1951-yil 29-noyabrda yakunlangan. Urush yillarida u Qizil Yulduz ordeni, Ikkinchi darajali Vatan urushi ordeni, ikki marta "Jasorat" medali va "1941—1945 yillardagi Ulugʻ Vatan urushida Germaniya ustidan qozonilgan gʻalaba uchun" medallari bilan taqdirlangan. U Gruziyaning Keda munitsipaliteti va Signagi munitsipalitetidagi Militsiyada xizmat qilgan. Murabbiylik karerasi. 1962-yilda Dzidziguri yangi tashkil etilgan Fargʻonaning „Neftyanik“ klubida yordamchi boʻlib ishlagan. Keyingi ikki yil ichida u turli klublarda bir necha bor qisqa muddatli faoliyat olib bordi. Toshkent viloyati, Samarqand, Novosibirsk va Kremenchugda murabbiylik qilgan. U 1963-yilgi mavsumda Kremenchukdagi „Dnepr“ jamasida Anatoliy Sadovskiy oʻrniga bosh murabbiy boʻlgan. Anatoliy Sadovskiy qachon bosh murabbiy boʻlgan yoki qachon ketgani nomaʼlum. 1966-yilda Olmaliqning „Metallurg“ jamoasida bosh murabbiy sifatida ishlagan. Uning keyingi klubi 1968-yilda yangi tashkil etilgan Arai Stepnogorsk boʻlgan.